Държавен вестник, бр. 85, 2025 г., стр. 17

БРОЙ  85	
Д Ъ Р Ж А В Е Н  В Е С Т Н И К 	
СТР.  17   
говарящите страни ще използват XML набор 
от данни, който може да включва личните 
данни, които са посочени в Анекс А.
(2) За целите на установяването на адреса 
на лицето, както е посочено в чл. 5, ал. 4 
от Споразумението за финансови санкции, 
Договарящите страни използват XML набор 
от данни, който може да включва личните 
данни, които са посочени в Анекс Б.
(3) За целите на изпращане и връчване на 
документи, както е посочено в чл. 5, ал. 5 
от Споразумението за финансови санкции, 
Договарящите страни използват XML набор 
от данни, който може да включва личните 
данни, които са посочени в Анекс В.
(4) За целите на трансгранично изпълнение 
на решения, както е посочено в чл. 6, ал. 2 
от Споразумението за финансови санкции, 
Договарящите страни използват XML набор 
от данни (сертификат), който може да включва 
личните данни, които са посочени в Анекс Г.
(5) Техническите детайли на XML набо­
рите от данни се уреждат в Наръчника на 
потребителите.
Член 5
Комуникация и канал за изпращане на набора 
от данни и друга информация
(1) Договарящите страни използват систе­
мата EUCARIS и комуникационната мрежа 
s-TESTA като защитена електронна система 
за обмен за целите на техническото прилагане 
на Споразумението за финансови санкции.
(2) Техническите подробности за използ­
ването на системата EUCARIS се уреждат в 
Наръчника на потребителите, както е посочено 
в чл. 8, ал. 2 на Споразумението за финансови 
санкции и чл. 9 от това АТСП.
Член 6
Трансгранично изпълнение на решения
(1) В случаите, посочени в чл. 6, ал. 4 от 
Споразумението за финансови санкции, из­
пълняващата Договаряща страна информира 
издаващата Договаряща страна за решението 
да не бъде признато и изпълнено решението, 
с което се налага финансова санкция, както 
и за основанията за отказ.
(2) Ако изпълнението на решението не е 
възможно, изцяло или частично, издаващата 
Договаряща страна може да забрани прилага­
нето на алтернативни санкции в сертификата, 
както е посочено в чл. 6, ал. 2 от Споразуме­
нието за финансови санкции, ако прилагане­
то на алтернативни санкции не е позволено 
съгласно националното законодателство.
(3) По отношение на изпращането на 
решението, с което се налага финансова 
санкция, по смисъла на чл. 6, ал. 6, буква а) 
от Споразумението за финансови санкции, 
текстът на решението се изпраща на ориги­
налния език.
Член 7
Защита на данните
(1) За целите на прилагането на Споразу­
мението за финансови санкции Страните об­
работват единствено личните данни, посочени 
в чл. 4 от това АТСП, единствено за целите, 
дефинирани в Споразумението за финансови 
санкции.
(2) Лични данни, предоставяни съгласно 
Споразумението, следва да бъдат заличавани 
от изпълняващата Страна най-късно след 
приключване с влязло в сила решение на 
процедурата, за целите на която данните са 
били предоставени и успешно обработени. В 
допълнение се прилага националното законо­
дателство на изпълняващата страна, отговорна 
за съхраняването на личните данни, обработ­
вани за целите на процедурите в изпълнение 
на Споразумението за финансови санкции.
(3) Всяка Страна гарантира, че всяко 
предоставяне на лични данни от молещата 
и запитаната Страна се записва, за да бъде 
възможна проверка на допустимостта на 
това предоставяне. Записът следва да съдър­
жа предоставените данни, датата и точното 
време на предоставянето и името или рефе­
ренция към молещия или запитания орган. 
В допълнение Страните записват причината 
за всяко търсене или предоставяне, както и 
идентифициращ знак на служителя, който е 
осъществил предоставянето, и/или служителя, 
който е наредил предоставянето. Посочените 
записани данни се защитават с адекватни 
мерки срещу неподходяща употреба и други 
форми на неправилно ползване и се пазят за 
срок от две години и могат да бъдат използ­
вани единствено за наблюдение на защитата 
на личните данни. След изтичане на периода 
за съхранение записаните данни се заличават 
незабавно.
Член 8
Оценка на изпълнението
За техническото и административно из­
пълнение на АТСП се прилага чл. 9 от Спо­
разумението за финансови санкции.
Член 9
Наръчник на потребителите
(1) По отношение на практическите аспек­
ти на сътрудничеството и изпълнението по 
това АТСП Страните изготвят наръчник на 
потребителите на английски език, който не 
е правно обвързващ. Наръчникът на потре­
бителите съдържа наред с всичко останало 
информация за:
а. техническите детайли на XML набора 
от данни;
б. техническите детайли за трансформи­
рането на набора от данни в документен 
формат XML;